
ΤΕΥΧΟΣ ΔΕΥΤΕΡΟ 


Αρ 


. Φύλλου 4410 


ΑΠΟΦΑΣΕΙΣ 

Αριθμ. 100407/35374 

Τροποποίηση του Οργανισμού Εσωτερικής Υπη¬ 
ρεσίας του Αναπτυξιακού Συνδέσμου Δυτικής 

Αθήνας. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 63 περ. στ, 97,98 και 280 
του ν. 3852/2010 (ΦΕΚ 87/Α72010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

5. Τις διατάξεις των άρθρων 10 και 99 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

6. Τις διατάξεις των άρθρων 87, 88, 89 και 99 του 
ν. 3584/2007 (ΦΕΚ 143/Α72007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων», 
όπως αντικαταστάθηκαν από τις διατάξεις του άρθρου 
29 παρ. 4, 5 και 6 του ν. 4369/2016 (ΦΕΚ 33/Α /2016) 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 


(διαφάνεια αξιοκρατία και αποτελεσματικότητα της Δη¬ 
μόσιας Διοίκησης) και άλλες διατάξεις». 

7. Τ ις διατάξεις του άρθρου 54 παρ. 3 του ν. 4178/2013 
(ΦΕΚ 174/Α72013) «Αντιμετώπιση της αυθαίρετης δό¬ 
μησης - Περιβαλλοντικό Ισοζύγιο και άλλες διατάξεις». 

8. Τις διατάξεις του άρθρου 33 παρ. Ια και 1β του 
ν. 4024/2011 (ΦΕΚ 226/Α72011) «Συνταξιοδοτικές ρυθ¬ 
μίσεις, ενιαίο μισθολόγιο - βαθμολόγιο, εργασιακή εφε¬ 
δρεία και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

9. Την 28191/10498/11.04.2017 απόφαση του Γενι¬ 
κού Γραμματέα Περιφέρειας, περί τροποποίησης του 
ΟΕΥ του Αναπτυξιακού Συνδέσμου Δυτικής Αθήνας 
(ΦΕΚ 1343/Β721.04.2017). 

10. Την 148/2017 απόφαση της Εκτελεστικής Επιτρο¬ 
πής του Αναπτυξιακού Συνδέσμου Δυτικής Αθήνας περί 
τροποποίησης του ισχύοντος ΟΕΥ του Αναπτυξιακού 
Συνδέσμου Δυτικής Αθήνας. 

11. Την 15/2017 απόφαση του Διοικητικού Συμβου¬ 
λίου του Αναπτυξιακού Συνδέσμου Δυτικής Αθήνας περί 
τροποποίησης του ΟΕΥ του. 

12. Τη γνωμοδότηση του οικείου Υπηρεσιακού Συμ¬ 
βουλίου - Β' Υπηρεσιακό Συμβούλιο Αθηνών, που δια¬ 
τυπώθηκε στο 10/2017 πρακτικό του. 

13. Την οικ. 45873/17114/01.06.2017 (ΦΕΚ 2055/Β7 
14.06.2017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής, αποφασίζουμε: 

Εγκρίνεται η 15/2017 απόφαση του Διοικητικού Συμβου¬ 
λίου του Αναπτυξιακού Συνδέσμου Δυτικής Αθήνας περί 
τροποποίησης του ΟΕΥ του, ο οποίος έχει πλέον ως εξής: 

Μέρος Πρώτο: 

Διάρθρωση Υπηρεσιών ΑΣΔΑ 

Άρθρο 1. 

Υπηρεσίες υπαγόμενες απευθείας στον Πρόεδρο 

1. Γενικός Γραμματέας (ΓΓ ΑΣΔΑ) 

2. Αυτοτελές Τμήμα Διοικητικής Υποστήριξης Οργά¬ 
νων Συνδέσμου (ΑΤΔΥΟΣ) 

Α. Νομική Υπηρεσία 

3. ΑυτοτελέςΤμήμα Πολιτικής Προστασίας (ΑΤΠΠ) 

4. Γενική Διεύθυνση (ΓΔ ΑΣΔΑ) 

Άρθρο 2. 

Διάρθρωση Γενικής Διεύθυνσης 
Ί. Αυτοτελές Τμήμα Διοικητικής Υποστήριξης (ΑΤΔΥ) 
Α. Γραφείο Διαχείρισης Ποιότητας 

2. ΑυτοτελέςΤμήμα Προγραμματισμού και Ανάπτυξης 
(ΑΤΠΑ) 

3. Διεύθυνση Διοικητικών και Οικονομικών Υπηρεσιών 
(ΔΙΔΟΥ) 

Α. Τμήμα Διοικητικών Υπηρεσιών 
Β. Τμήμα Οικονομικών Υπηρεσιών 


Γ. Αυτοτελές Γραφείο Ταμειακής Υπηρεσίας 
Δ.Τμήμα Πληροφορικής 

4. Διεύθυνση Ενδιάμεσου Φορέα Διαχείρισης (ΔΕΦΔ) 
Α.Τμήμα Προγραμματισμού και Αξιολόγησης 

Β. Τμήμα Διαχείρισης Πράξεων 

Γ. Αυτοτελές Γραφείο Οργάνωσης - Υποστήριξης 

5. Διεύθυνση Τεχνικών Υπηρεσιών (ΔΤΥ) 

Α. Τμήμα Μελετών και Έργων 

Β.ΤμήμαΣυντήρησης Η/Μ εξοπλισμού και Οχημάτων 
Γ. Αυτοτελές Γραφείο Διοικητικής Υποστήριξης 


Πρόεδρος 




Ειδικός 

Συνεργάτης 



Γενικός 



Γ ραμματέας 







Τμήμα 

Οικονομικών 

Υπηρεσιών 


Τμήμα 

Πληροφορικής 


Τμήμα 

Διαχείρισης 

Πράξεων 


Α. Γ ραφείο 
Οργάνωσης - 
Υποστήριξης 


Τμήμα 

Συντήρησης και 
Οχημάτων 


Α. Γ ραφείο 
Διοικητικής 
Υποστήριξης 



Α. Τμήμα 
Διοικητικής 
Υποστήριξης 




Γ ραφείο 
Διαχείρισης 
Ποιότητας 


Μέρος Δεύτερο: Αρμοδιότητες Υπηρεσιών που 
υπάγονται απευθείας στον Πρόεδρο 
Άρθρο 3. 

Γενικός Γραμματέας 

Ο Γενικός Γραμματέας υποστηρίζει τον Πρόεδρο στα 
διοικητικά του καθήκοντα, υλοποιώντας τις αρμοδιότη¬ 
τες που του εκχωρεί ο Πρόεδρος. Οι αρμοδιότητες αυτές 
αφορούν κυρίως στο συντονισμό των υπηρεσιών του 
Συνδέσμου, έτσι ώστε να διασφαλίζεται με αποδοτικό 
τρόπο η αποτελεσματικότητα στην επίτευξη των περι¬ 
οδικών στόχων και προγραμμάτων που αποφασίζονται 
από τα πολιτικά όργανα του ΑΣΔΑ. 

Ο Γενικός Γραμματέας έχει τις αρμοδιότητες που προ- 
βλέπονται από την κείμενη νομοθεσία. 

Υπογράφει έγγραφα σύμφωνα με τις δικαιοδοσίες που 
του εκχωρεί ο Πρόεδρος. 


Άρθρο 4. 

ΑυτοτελέςΤμήμα Διοικητικής Υποστήριξης 
Οργάνων Συνδέσμου (ΤΔΥΟΣ) 

1. Παρέχει κάθε είδους διοικητική και γραμματειακή 
υποστήριξη προς τα συλλογικά όργανα του ΑΣΔΑ, δηλα¬ 
δή το Διοικητικό Συμβούλιο, την Εκτελεστική Επιτροπή 
και τις Επιτροπές του Διοικητικού Συμβουλίου (οργάνω¬ 
ση συνεδριάσεων, τήρηση πρακτικών συνεδριάσεων, 
παραγωγή, διεκπεραίωση, διαχείριση και αρχειοθέτηση 
εγγράφων, ρύθμιση συναντήσεων, τήρηση πρωτοκόλ¬ 
λου, τήρηση αρχείου αποφάσεων συλλογικών οργάνων 
κ.λπ.). Μεριμνά για την ενημέρωση των πολιτικών οργά¬ 
νων και των Υπηρεσιών του ΑΣΔΑ για τις αποφάσεις που 
λαμβάνουν τα όργανα του ΑΣΔΑ. 

2. Παρέχει κάθε είδους διοικητική και γραμματειακή 
υποστήριξη προς τον Πρόεδρο του ΑΣΔΑ, το Γενικό 
Γραμματέα και τον Ειδικό Συνεργάτη (παραγωγή, διεκ- 

περαίωση, διαχείριση και αρχειοθέτηση εγγράφων, τή¬ 
ρηση πρωτοκόλλου,τήρηση αρχείου αποφάσεων κ.λπ.). 

3. Σχεδιάζει, εισηγείται και υλοποιεί την επικοινωνια- 
κή πολιτική (έντυπη, ηλεκτρονική και ψηφιακή) για την 
προώθηση της αποστολής και των στόχων του ΑΣΔΑ. 

4. Οργανώνει και υλοποιεί κάθε είδους εκδηλώσεις 
του ΑΣΔΑ (συνέδρια, συνελεύσεις, εορτές κ.λπ.), καθώς 
και προγράμματα προβολής του έργου και των υπηρε¬ 
σιών που παρέχει ο ΑΣΔΑ σε συνεργασία με τα αρμόδιες 
Υπηρεσίες. 

5. Παρακολουθεί συστηματικά τα δημοσιεύματα (έντυ¬ 
πα, ηλεκτρονικά και ψηφιακά) σχετικά με τις δραστη¬ 
ριότητες του ΑΣΔΑ και ενημερώνει σχετικά τα όργανα 
διοίκησης και τις υπηρεσίεςτου ΑΣΔΑ. Τηρεί αρχείο των 
δημοσιεύσεων καθώς και των σχετικών απαντήσεων του 
ΑΣΔΑ καθώς και φωτογραφικό αρχείο έργων και δρα¬ 
στηριοτήτων του. 

6. Διοργανώνει και υλοποιεί σε συνεργασία με τους 
Δήμους και άλλους φορείς της περιοχής πολιτιστικές 
και μορφωτικές εκδηλώσεις τοπικής και υπερτοπικής 
σημασίας. 

Άρθρο 5. 

Νομική Υπηρεσία (ΝΥ) 

1. Παρέχει νομικές συμβουλές και γνωμοδοτήσεις 
προς τα πολιτικά όργανα διοίκησης του ΑΣΔΑ (Διοικη¬ 
τικό Συμβούλιο, Εκτελεστική Επιτροπή, Επιτροπές, Πρό¬ 
εδρος κ.λπ.) διασφαλίζοντας το νομότυπο των πράξεων 
του ΑΣΔΑ. 

2. Παρέχει νομικές συμβουλές και κατευθύνσεις προς 
τις επί μέρους υπηρεσίες του ΑΣΔΑ, για τη διασφάλιση 
του νομότυπου των δράσεών τους. 

3. Επεξεργάζεται και γνωμοδοτεί για πράξεις της δη¬ 
μόσιας διοίκησης, που αφορούν στον ΑΣΔΑ. 

4. Επεξεργάζεται και ελέγχει νομικά άλατα στάδια και 
τις διαδικασίες σύναψης δημοσίων συμβάσεων. 

5. Εκπροσωπεί τον ΑΣΔΑ σε νομικές υποθέσεις εντός 
και εκτός των Δικαστηρίων και των Διοικητικών Αρχών 
για την προάσπιση των συμφερόντων του ΑΣΔΑ. 

6. Παρακολουθεί την σχετική νομοθεσία και νομολο¬ 
γία, τηρεί και επικαιροποιεί αρχείο με τις νομοθετικές και 
κανονιστικές ρυθμίσεις που ενδιαφέρουν τον ΑΣΔΑ και 
ενημερώνει σχετικά τα πολιτικά όργανα διοίκησης και 
τις υπηρεσίες του ΑΣΔΑ. 

7. Τηρεί το αναγκαίο αρχείο εγγράφων και πληροφο¬ 
ριών για τις ανάγκες της Νομικής Υπηρεσίας. 

8. Οι υπηρετούντες με έμμισθη εντολή δικηγόροι, 
υποχρεούνται σε παροχή υπηρεσίας στα γραφεία του 
ΑΣΔΑ για χρόνο που ανταποκρίνεται στις εκάστοτε 
υπάρχουσες υπηρεσιακές συνθήκες, εφόσον δεν υφί- 
σταται ανάγκη παράστασης ενώπιον δικαστικών ή δι¬ 
οικητικών αρχών. 

Άρθρο 6. 

Αυτοτελές Τμήμα Πολιτικής Προστασίας (ΑΤΠΠ) 

1. Είναι αρμόδιο για τη διατύπωση εισηγήσεων σχεδι- 
ασμού, το συντονισμό δράσεων για την πρόληψη, αντι¬ 
μετώπιση και αποκατάσταση των καταστροφών στην 
περιοχή του ΑΣΔΑ. Για το σκοπό αυτό συνεργάζεται με 


αρμόδιους φορείς, όπως η Γενική Γραμματεία Πολιτικής 
Προστασίας, η Περιφέρεια Αττικής, το Πυροσβεστικό 
Σώμα, οι Στρατιωτικές και Αστυνομικές Αρχές, οι Δήμοι- 
μέλη του Συνδέσμου και γενικότερα κάθε άλλη Αρχή, 
που μπορεί να συνεπικουρήσει στην αντιμετώπιση εκτά¬ 
κτων αναγκών. 

2. Διατυπώνει εισηγήσεις για το σχεδίασμά της πολι¬ 
τικής προστασίας της περιοχής του ΑΣΔΑ, στο πλαίσιο 
του ετήσιου εθνικού και περιφερειακού σχεδιασμού και 
μεριμνά για την εφαρμογή των σχετικών προγραμμάτων, 
μέτρων και δράσεών του. 

3. Υποστηρίζει το συντονισμό και επιβλέπει το έργο 
της πολιτικής προστασίας για την πρόληψη, ετοιμότητα, 
αντιμετώπιση και αποκατάσταση των καταστροφών που 
συμβαίνουν στην περιοχή του ΑΣΔΑ. 

4. Μεριμνά για τη διάθεση και συντονίζει τη δράση 
του απαραίτητου δυναμικού και μέσων για την πρόλη¬ 
ψη, ετοιμότητα, αντιμετώπιση και αποκατάσταση των 
καταστροφών στην περιοχή του ΑΣΔΑ. 

5. Επεξεργάζεται ειδικότερες προτάσεις προς τις αρμό¬ 
διες υπηρεσίες για την προστασία των δασικών περιοχών 
του ΑΣΔΑ, συμμετέχει στην οργάνωση της πυροπρο¬ 
στασίας των δασών και διατυπώνει προτάσεις για την 
αποκατάσταση των δασών σε συνεργασία με τη ΔΤΥ. 

ΜέροςΤρίτο: 

Γενική Διεύθυνση 

Προΐσταται όλων των Υπηρεσιών και Διευθύνσεων, 
που υπάγονται σ'αυτή καιέχειτην συνολική ευθύνη της 
εύρυθμης λειτουργίας αυτών. 

Άρθρο 7. 

ΑυτοτελέςΤμήμα Διοικητικής 

Υποστήριξης Γενικού Διευθυντή 

1. Το Τμήμα έχει την ευθύνη για όλες τις υποθέσεις του 
ΓΔ και εκτελεί κάθε εργασία που του ανατίθεται από αυτόν. 

2. Παρέχει γραμματειακή υποστήριξη στο ΓΔ και τηρεί 
το αρχείο της Γενικής Διεύθυνσης. 

3. Παρέχει επικουρική διοικητική υποστήριξη σε άλλες 
διευθύνσεις κατόπιν οδηγιών του ΓΔ. 

4. Μεριμνά για την διεκπεραίωση της υπηρεσιακής 
αλληλογραφίας από τον ΓΔ. 

5. Π ρογραμματίζει και οργανώνει τις συναντήσεις του 
ΓΔ με υπηρεσιακούς ή άλλους παράγοντες και επιμελεί¬ 
ται των προγραμματισμένων επαφών του. 

6. Προετοιμάζει τις εισηγήσεις του ΓΔ στον Πρόεδρο, 
στο ΔΣ και στην ΕΕ του ΑΣΔΑ καθώς και στο Συμβούλιο 
Προγραμματισμού/Συντονισμού. 

Άρθρο 8. 

Αυτοτελές Γραφείο Διαχείρισης Ποιότητας 

Στο Αυτοτελές Γραφείο Διαχείρισης Ποιότητας υπάγο¬ 
νται αρμοδιότητες όπως: 

1.0 έλεγχος της διοικητικής οργάνωσης και λειτουρ¬ 
γίας των Υπηρεσιών του ΑΣΔΑ. 

2.0 έλεγχος της τήρησης των οδηγιών, των εγκυκλίων 
και του οργανισμού του ΑΣΔΑ. 

3.0 έλεγχος των μέτρων ασφαλείας και των τεχνικών 
υποδομών των Υπηρεσιών. 

4. Η προώθηση και βελτίωση του Συστήματος Διαχεί¬ 
ρισης Ποιότητας (ΣΔΠ). 

5. Η διανομή και διαχείριση των εγγράφων του ΣΔΠ. 

6. Η επαφή με το φορέα πιστοποίησης. 

7. Η εκπαίδευση του προσωπικού σχετικά με την ποιό¬ 
τητα και τις διαδικασίες του ΣΔΠ. 

8. Η διαχείριση των διορθωτικών και προληπτικών 
ενεργειών. 

9. Ο συντονισμός και η ανασκόπηση του ΣΔΠ. 

10. Ο έλεγχος της διαχείρισης των παραπόνων των 
πολιτών. 

11.0 έλεγχος των δεικτών ποιότητας και αποδοτικό- 
τητας. 

12. Η υποβολή ετησίως αναλυτικής έκθεσης αποδοτι- 
κότητας και αποτελεσματικότητας για κάθε οργανική μο¬ 
νάδα του ΑΣΔΑ στον Πρόεδρο. Η έκθεση περιλαμβάνει 
και προτάσεις για την επίλυση τυχόν προβλημάτων και 
τη βελτίωση της λειτουργίας των Υπηρεσιών. 

Όλες οι Υπηρεσίες υποχρεούνται να παρέχουν όσα 
στοιχεία ζητηθούν για την κατάρτιση της έκθεσης. 

13. Η μέριμνα για την εκπόνηση και επικαιροποίηση 
των κάθε είδους Εσωτερικών Κανονισμών του Α ΣΔ Α 
(Εσωτερικός Κανονισμός Υπηρεσιών, Εσωτερικοί Κανο¬ 
νισμοί Λειτουργίας, κ.λπ.) και του Οργανισμού Εσωτερι¬ 
κής Υπηρεσίας του ΑΣΔΑ σε συνεργασία με τις αρμόδιες 
Υπηρεσίες. 

Άρθρο 9. 

Διεύθυνση Διοικητικών 

και Οικονομικών Υπηρεσιών (ΔΙΔΟΥ) 

Η Διεύθυνση Διοικητικών και Οικονομικών Υπηρε¬ 
σιών είναι αρμόδια για το σχεδίασμά και το συντονισμό 
εφαρμογής των πολιτικών, συστημάτων και διαδικασιών 
που αποσκοπούν στην ορθολογική διοίκηση/διαχείριση 
του ανθρώπινου δυναμικού του Συνδέσμου. Παράλλη¬ 
λα, η Διεύθυνση είναι αρμόδια για τη λειτουργία του 
κεντρικού πρωτοκόλλου, την αποτελεσματική τήρηση 
των οικονομικών προγραμμάτων λειτουργίας του Συν¬ 
δέσμου, τη σωστή απεικόνιση των οικονομικών πράξεων 
και τη διαχείριση των εσόδων και δαπανών του καθώς 
και τη διασφάλιση και αξιοποίηση της περιουσίας του 
Συνδέσμου. 

Οι αρμοδιότητες των επιμέρους οργανικών μονάδων 
της Διεύθυνσης Διοικητικών και Οικονομικών Υπηρε¬ 
σιών είναι οι εξής: 

Α. Τμήμα Διοικητικών Υπηρεσιών 

1. Μεριμνά για τη φύλαξη, ασφάλεια και την καθαριό¬ 
τητα των κτιρίων του Συνδέσμου. 

2. Μεριμνά για τη διενέργεια και ολοκλήρωση των 
διαδικασιών πρόσληψης, τοποθέτησης, μονιμοποίη¬ 
σης, μετακίνησης, προαγωγής, απόσπασης, μετάταξης, 
αναγνώρισης προϋπηρεσίας και λύσης της υπαλληλικής 
σχέσης όλου του προσωπικού του Συνδέσμου, εκδίδει 
τις σχετικές αποφάσεις του Προέδρου και τις αναρτά στο 
πρόγραμμα Διαύγεια. 

Διενεργεί τον προγραμματισμό των προσλήψεων κάθε 
έτους σε συνεργασία με τις υπόλοιπες Διευθύνσεις και 
εκδίδει στατιστικά στοιχεία για το προσωπικό του Συν¬ 
δέσμου, όταν απαιτείται. 


3. Μεριμνά για την εφαρμογή των κανόνων υγιεινής 
και ασφάλειας των εργαζομένων σε συνεργασία με τον 
Τεχνικό ασφαλείας και τον Ιατρό εργασίας. 

4. Τηρεί το αρχείο των φακέλων του προσωπικού και το 
ενημερώνει σε κάθε υπηρεσιακή μεταβολή.Τηρεί αρχείο 
δικαστικών αποφάσεων επί θεμάτων προσωπικού. 

5. Εφαρμόζει τις διατάξεις περί ωραρίου εργασίας και 
επιβλέπει την τήρησή τους. 

6. Εκδίδει κάθε είδους αποφάσεις, που αφορούν στο 
προσωπικό του ΑΣΔΑ. 

7. Φροντίζει για την έγκαιρη σύνταξη και αποστολή 
στην Ενιαία Αρχή Πληρωμών των μισθοδοτικών κατα¬ 
στάσεων, εκδίδει τις σχετικές βεβαιώσεις μισθοδοσίας, 
επιμελείται της υποβολής των απαραίτητων Αναλυτικών 
Περιοδικών Δηλώσεων και είναι υπεύθυνο για την από¬ 
δοση των ασφαλιστικών εισφορών στα αρμόδια ταμεία. 

8. Μεριμνά για την εισαγωγική εκπαίδευση του προ¬ 
σωπικού καθώς και για την επιμόρφωση των υπαλλήλων 
σε όλη τη διάρκεια της σταδιοδρομίας τους. 

9. Τηρεί το γενικό πρωτόκολλο του Συνδέσμου και 
μεριμνά για την ηλεκτρονική πρωτοκόλληση όλων των 
εισερχόμενων και εξερχόμενων εγγράφων και έχει την 
ευθύνη λειτουργίας του τηλεφωνικού κέντρου. 

10. Διεκπεραιώνει όλη την εισερχόμενη και εξερχόμε- 
νη αλληλογραφία της Υπηρεσίας και παραδίδει ηλεκτρο¬ 
νικά στις Διευθύνσεις τα έγγραφα μετά τη χρέωσή τους 
από τον Γενικό Διευθυντή. 

11. Αποστέλλει στους παραλήπτες την εξερχόμενη 
αλληλογραφία, επιδίδει και τοιχοκολλεί με κλητήρα τα 
έγγραφα και τις αποφάσεις του Συνδέσμου, θεωρεί ως 
προς το γνήσιο όλα τα έγγραφα-αντίγραφα αυτών που 
πρωτοκολλούνται και επιμελείται με τους αρμόδιους 
υπαλλήλους των αναρτήσεων εγγράφων στους διαδι- 
κτυακούς τόπους «ΔΙΑΥΓΕΙΑ» και «ΚΗΜΔΗΣ» 

12. Τηρεί αρχείο των Υπηρεσιακών Επιτροπών του Συν¬ 
δέσμου και παρέχει γραμματειακή υποστήριξη σε αυτές. 

Β. Τμήμα Οικονομικών Υπηρεσιών 

1. Είναι αρμόδιο για τη σύνταξη των σχεδίων προϋπο¬ 
λογισμών, των απολογιστικών στοιχείων και της λογοδο¬ 
σίας του Προέδρου. 

2. Μεριμνά για την τήρηση του συστήματος κατάρτι¬ 
σης των Προϋπολογισμών του Συνδέσμου. 

3. Συνεργάζεται με τις επιμέρους υπηρεσίες του Συνδέ¬ 
σμου για την παροχή οικονομικών στοιχείων, κατευθύν¬ 
σεων και προτύπων, που θα επιτρέπουν την κατάρτιση 
από τις υπηρεσίες των προϋπολογισμών τους σε συνάρ¬ 
τηση με τα αντίστοιχα προγράμματά τους. 

4. Συγκεντρώνει τους επιμέρους προϋπολογισμούς 
των υπηρεσιών, διαμορφώνει και εισηγείται τον τελικό 
Προϋπολογισμό του Συνδέσμου προς έγκριση από τα 
αρμόδια όργανα. 

5. Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες. 

6. Συνεργάζεται με τις υπόλοιπες υπηρεσίες του Συν¬ 
δέσμου για την τήρηση των διαδικασιών αμφίδρομης 
ενημέρωσης και ροής των οικονομικών πληροφοριών 

που σχετίζονται με την εκτέλεση και την αναθεώρηση 
των προϋπολογισμών κάθε υπηρεσίας. 

7. Μεριμνά για την σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζει ο Σύνδεσμος. 

8. Παρακολουθεί την πορεία του τεχνικού προγράμ¬ 
ματος και του προϋπολογισμού εσόδων-εξόδων και ει- 
σηγείται στη Γενική Διεύθυνση την αναμόρφωση αυτού 
όπου απαιτείται. 

9. Συντάσσει και υποβάλλει στα αρμόδια όργανα προς 
έγκριση τον ετήσιο απολογιστικό πίνακα, τον οποίο κα¬ 
τόπιν αποστέλλει στο Ελεγκτικό Συνέδριο 

10. Συντάσσει όλες τις προβλεπόμενες από το νόμο λο¬ 
γιστικές καταστάσεις (π.χ. ισολογισμούς, απολογισμούς), 
τηρεί αρχείο προϋπολογισμών, απολογισμών με όλεςτις 
σχετικές αποφάσεις, εγκρίσεις κ.α. και τηρεί σύστημα 
λογιστικής απεικόνισης. 

11. Σε συνεργασία με τις υπόλοιπες Διευθύνσεις συ¬ 
ντάσσει την ετήσια λογοδοσία του Π ροέδρου σύμφωνα 
με τις διατάξεις του Δημοτικού Κώδικα. 

12. Συνεργάζεται με τις τράπεζες και μεριμνά για την 
αξιοποίηση των χρηματικών διαθεσίμων του ΑΣΔΑ. 

13. Τηρεί αρχείο όλων των παραστατικών, σύμφωνα 
με την κείμενη νομοθεσία. 

14. Επιμελείται των εκκαθαρίσεων και εντολών πλη¬ 
ρωμής όλων των δαπανών του Συνδέσμου, ελέγχει τα 
δικαιολογητικά αυτών για τη διαπίστωση του κανονικού 
και νόμιμου των δαπανών, εκδίδει χρηματικά εντάλματα 
στο όνομα των δικαιούχων, φροντίζει για την υπογραφή 
τους από τους Προϊσταμένους, την ανάρτησή τους στους 
διαδικτυακούςτόπους «ΔΙΑΥΓΕΙΑ» και «ΚΗΜΔΗΣ» και τα 
μεταβιβάζει στην ταμειακή υπηρεσία για την εξόφλησή 
τους. 

15. Συγκεντρώνει στοιχεία για την εξακρίβωση των 
υπόχρεων (φυσικών και νομικών προσώπων) και του 
ύψους των χρηματικών απαιτήσεων προς τον ΑΣΔΑ και 
καταρτίζει βεβαιωτικούς καταλόγους τους οποίους κοι¬ 
νοποιεί στην ταμειακή υπηρεσία. 

16. Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώ¬ 
σεων του ΑΣΔΑ. 

17. Παραλαμβάνει από το Τμήμα Διοικητικών Υπη¬ 
ρεσιών τις μισθολογικές καταστάσεις, τηρεί αρχείο των 
χρηματικών ενταλμάτων και αποστέλλει αυτά για έλεγχο 
όταν ζητούνται από τις κατά νόμο αρμόδιες Υπηρεσίες. 

18. Σχεδιάζει και εισηγείται τις εσωτερικές διαδικα¬ 
σίες για την κατάρτιση του προγράμματος απαιτουμένων 
προμηθειών και υπηρεσιών του Συνδέσμου, συγκεντρώ¬ 
νει τις αιτήσεις των υπηρεσιών, εξετάζει τη σκοπιμότη¬ 
τα αυτών και διαμορφώνει περιοδικά προγράμματα για 
την προμήθεια κάθε είδους υλικών και εξοπλισμού και 
εισηγείται αυτά για έγκριση στα αρμόδια όργανα του 
Συνδέσμου με εξαίρεση ό,τι αφορά σε ανταλλακτικά, 
λιπαντικά, καύσιμα, λιπάσματα, φυτοφάρμακα, μηχα¬ 
νήματα, εργαλεία της ΔιεύθυνσηςΤεχνικών Υπηρεσιών. 

19. Διενεργεί τις διαδικασίες για την ανάθεση των προ¬ 
μηθειών, ήτοι μεριμνά για την κατάρτιση προδιαγραφών 
σε συνεργασία με τα αρμόδια κάθε φορά τμήματα του 


Συνδέσμου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται τη 
συγκρότηση όλων των επιτροπών που απαιτούνται (δι¬ 
ενέργειας διαγωνισμών, αξιολόγησης των προσφορών 
και παραλαβής των ειδών, κ.λπ.) στο κάθε φορά απο- 
φαινόμενο όργανο του Συνδέσμου, παρακολουθεί τη 
λειτουργία τους και γενικά μεριμνά για όλα τα ζητήματα 
που αφορούν στην εκτέλεση κάθε προμήθειας μέχρι και 
την οριστική παραλαβή της σύμφωνα με τις ισχύουσες 
διατάξεις. 

20. Τηρεί τα πληροφοριακά αρχεία και έγγραφα των 
προμηθειών (αρχείο προμηθευομένων ειδών, αρχείο 
προμηθευτών, αρχείο φακέλων προμηθειών). 

21. Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Συνδέσμου. 

22. Τηρεί τις διαδικασίες χαρακτηρισμού υλικών ως 
αχρήστων ή ως υλικών που πλεονάζουν και των διαδι¬ 
κασιών καταστροφής, απομάκρυνσης ή εκποίησής τους. 

23. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία) με τα 
εισαγόμενα και εξαγόμενα είδη, και την τήρηση των δι¬ 
αδικασιών χορήγησης των ειδών που βρίσκονται στα 
αποθέματα των αποθηκών του Συνδέσμου. 

24. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις αρμόδιες υπηρεσίες που 
κάνουν χρήση των υλικών των αποθηκών. 

25. Τηρεί ειδικά συστήματα λογιστικής και οικονομι¬ 
κής διαχείρισης Προγραμμάτων και Έργων στα οποία 
συμμετέχει ο ΑΣΔΑ και που χρηματοδοτούνται από το 
Πρόγραμμα Δημοσίων Επενδύσεων ή/και από Ευρωπαϊ¬ 
κούς ή Διεθνείς πόρους με την συνεργασία του Τμήματος 
Πληροφορικής. 

26. Τηρεί αρχείο συμβάσεων για υπηρεσίες, έργα, με¬ 
λέτες, εργασίες και προμήθειες που αναθέτει ο ΑΣΔΑ. 

Γ. Αυτοτελές Γραφείο Ταμειακής Υπηρεσίας 

1. Ο κεντρικός ταμίας ορίζεται κάθε φορά με απόφα¬ 
ση του Προέδρου και είναι υπεύθυνος για την ομαλή 
λειτουργία του Ταμείου. Επέχει, σύμφωνα με το νόμο, 
θέση Δημόσιου Υπόλογου και ελέγχεται από το Ελεγκτι¬ 
κό Συνέδριο, την Εκτελεστική Επιτροπή και τον Πρόεδρο 
του Συνδέσμου. 

2. Παραλαμβάνει τα χρηματικά εντάλματα πληρωμών 
από το Τμήμα Οικονομικών Υπηρεσιών και διενεργεί τις 
πληρωμές προς τους δικαιούχους μετά από έλεγχο των 
δικαιολογητικών τους, σύμφωνα μετά όσα ο νόμος ορίζει. 

3. Παραλαμβάνει από το Τμήμα Οικονομικών Υπηρε¬ 
σιών τους βεβαιωτικούς καταλόγους και εκδίδει ειδικές 
προσκλήσεις προς τους οφειλέτες. 

4. Μεριμνά για την απόδοση κάθε είδους κρατήσεων 
υπέρ Δημοσίου ή τρίτων, που αντιστοιχούν στα επιμέ- 
ρους εντάλματα πληρωμής. 

5. Καταγράφει τα έσοδα και δημιουργεί αντίστοιχο 
Γραμμάτιο Είσπραξης αυτών. 

6. Διενεργεί χρηματικές δοσοληψίες με τις συνεργαζό- 
μενες τράπεζες και τηρεί αρχείο όλων των χρηματικών 
ενταλμάτων και των δικαιολογητικών, που τα συνο¬ 
δεύουν. 

Δ. Τμήμα Πληροφορικής 

1. Μεριμνά για μηχανογραφική υποστήριξη όλων των 
υπηρεσιών του ΑΣΔΑ. 

2. Σχεδιάζει, υλοποιεί και υποστηρίζει εφαρμογές πλη¬ 
ροφορικής σε συνεργασία με τις υπόλοιπες υπηρεσίες 
του Συνδέσμου. 

3. Αξιολογεί, επιλέγει και εισηγείται την απόκτηση 
εξοπλισμού, λειτουργικών συστημάτων και πακέτων 
λογισμικού, που θα χρησιμοποιεί ο ΑΣΔΑ. 

4. Φροντίζει για την καλή λειτουργία και συντήρηση 
του εξοπλισμού Η/Υ που υπάρχει στον ΑΣΔΑ, εγκαθιστά 
και συντηρεί τον καλωδιακό εξοπλισμό για τα δίκτυα 
των Η/Υ. 

5. Φροντίζει για την τήρηση αρχείων ασφαλείας όλων 
των δεδομένων του ΑΣΔΑ. 

6. Επιμελείται των αναρτήσεων στο διαδικτυακό τόπο 
«ΔΙΑΥΓΕΙΑ». 

7. Σχεδιάζει, δημιουργεί, συντηρεί και ενημερώνει δι¬ 
αρκώς την ιστοσελίδα του ΑΣΔΑ με υλικό που δίνουν 
όλες οι υπηρεσίες του. 

Άρθρο 10. 

Διεύθυνση Ενδιάμεσου Φορέα Διαχείρισης (ΔΕΦΔ) 

Α. Τμήμα Προγραμματισμού και Αξιολόγησης 

1. Συνεργάζεται με την αρμόδια Διαχειριστική Αρχή 
στην προετοιμασία και έκδοση των Προσκλήσεων για 
την υποβολή Αιτήσεων χρηματοδότησης, λαμβάνοντας 
υπόψη το χρηματοδοτικό σχήμα του εκάστοτε Προγράμ¬ 
ματος, τους στόχους και δείκτες που πρέπει να επιτευ¬ 
χθούν, την πορεία των ήδη ενταγμένων Πράξεων καθώς 
και τυχόν πρότερες ενέργειες που απαιτούνται για την 
έκδοση Προσκλήσεων. 

2. Συντάσσει τις ετήσιες και τελικές εκθέσεις, τις οποίες 
υποβάλλει στην Διαχειριστική Αρχή και όταν απαιτείται 
στην Ευρωπαϊκή Επιτροπή. 

3. Παρακολουθεί την πορεία εφαρμογής των Προ¬ 
γραμμάτων και ειδικότερα τη χρηματοοικονομική 
πρόοδό τους, τους ποσοτικοποιημένους δείκτες και τις 
προοπτικές εξέλιξης τους και εισηγείται προτάσεις ανα¬ 
θεώρησής τους. 

4. Συνεργάζεται με την Διαχειριστική Αρχή και παρέχει 
σε αυτή κάθε πληροφορία που ζητείται. 

5. Παρέχει προς τους δυνητικούς δικαιούχους, σαφείς 
και λεπτομερείς πληροφορίες σχετικά με: 

Α. τους όρους επιλεξιμότητας σύμφωνα με το πεδίο 
εφαρμογήςτου εκάστοτε Προγράμματος,τους οποίους 
πρέπει να πληρούν οι προτεινόμενες Πράξεις, προκειμέ- 
νου να ενταχθούν για χρηματοδότηση. 

Β. τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους. 

Γ. τα κριτήρια για την ένταξη των προς χρηματοδότηση 
Πράξεων που καθορίζονται στο εκάστοτε Πρόγραμμα. 

Δ. τα αρμόδια στελέχη της Διαχειριστικής Αρχής τα 
οποία μπορούν να παρέχουν πληροφορίες σχετικά με 
το Πρόγραμμα. 

Ε. την υποχρέωση δημοσιοποίησης, εφόσον η πρό¬ 
ταση επιλεγεί, του τίτλου της πράξης, του δικαιούχου 
και του ποσού της δημόσιας χρηματοδότησης που χο¬ 
ρηγείται. 


6. Συγκεντρώνει και ελέγχει την πληρότητα όλων των 
προτάσεων που υποβάλλονται. 

7. Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα κριτήρια ένταξης. 

8. Εξασφαλίζει ότι ο Δικαιούχος διαθέτει την διοικητι¬ 
κή χρηματοοικονομική και επιχειρησιακή ικανότητα να 
τηρήσει τους όρους υλοποίησης. 

9. Μεριμνά για την έκδοση της Απόφασης Ένταξης 
των Πράξεων στο Πρόγραμμα καιτην κοινοποίησή τους 
στους Δικαιούχους, μετά την ολοκλήρωση της διαδικα¬ 
σίας έκδοσης Συμφώνου Αποδοχής Όρων Ένταξης κα¬ 
θώς και για την έκδοση τροποποιήσεων της Απόφασης 
Ένταξης. 

10. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις, που πραγματοποιούνται σε σχέση με κάθε 
δαπάνη των πράξεων που διαχειρίζεται. 

11. Οργανώνει και παρακολουθεί τη δημοσιότητα 
σύμφωνα με τις κατευθύνσεις της Διαχειριστικής Αρχής. 

12. Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις δράσεις και τις 
ευκαιρίες χρηματοδότησης, εμπλέκοντας, στο πλαίσιο 
αυτό, στα μέτρα πληροφόρησης και δημοσιότητας εθνι¬ 
κές, περιφερειακές και τοπικές αρχές και κοινωνικούς 
εταίρους. 

13. Επεξεργάζεται και εισηγείται στη Διαχειριστική 
Αρχή αναλυτικά κριτήρια ένταξης για τις κατηγορίες των 
πράξεων που διαχειρίζεται, σύμφωνα με τα προβλεπό- 
μενα στο Σύστημα Διαχείρισης και Ελέγχου. 

14. Μεριμνά ώστε να κοινοποιούνται οι πληροφορίες 
σχετικά με τις ευκαιρίες χρηματοδότησης για τις κατηγο¬ 
ρίες πράξεων που διαχειρίζεται μέσω της δημοσίευσης 
προκηρύξεων για την υποβολή προτάσεων από τους 
δυνητικούς δικαιούχους. 

Β. Τμήμα Διαχείρισης Πράξεων 

1. Παρακολουθεί την πορεία υλοποίησης των Συγ- 
χρηματοδοτούμενων Πράξεων και μεριμνά για την 
υλοποίηση τους με βάση την Απόφαση Ένταξης και τις 
αναληφθείσες νομικές δεσμεύσεις, καθώς και για τη 
συμμόρφωσή τους με τους ισχύοντες κοινοτικούς και 
εθνικούς κανόνες καθ'όλη την περίοδο της υλοποίησης 
τους, ενώ στο πλαίσιο αυτό: 

Α. Συλλέγει τις περιοδικές εκθέσεις προόδου που υπο¬ 
βάλλουν οι Δικαιούχοι, παρακολουθεί συστηματικά το 
χρονοδιάγραμμα και την πορεία υλοποίησης των Συγ- 
χρηματοδοτούμενων Πράξεων. 

Β. Εντοπίζει προβλήματα κατά τη διάρκεια υλοποίησης 
των πράξεων και μεριμνά για την έγκαιρη επίλυσή τους. 

Γ. Συντάσσει και καταχωρεί στο Ολοκληρωμένο Πλη¬ 
ροφοριακό Σύστημα τα δελτία παρακολούθησης της 
προόδου των πράξεων. 

Δ. Εξετάζει το βαθμό επίτευξης των ετήσιων ποσοτι¬ 
κών στόχων των Πράξεων, σύμφωνα με τις αρχικά ανα¬ 
ληφθείσες νομικές δεσμεύσεις. 

Ε. Σε περίπτωση απόκλισης από τους όρους της Από¬ 
φασης Ένταξης ή χρονικών καθυστερήσεων μεγαλύτε¬ 
ρων των έξι μηνών, σε σχέση με την προγραμματισθεί- 
σα πρόοδο, προβαίνει σε επανεξέταση της Πράξης και 
στην περίπτωση αδικαιολόγητων αποκλίσεων δύναται 

να εισηγηθεί την ανάκληση της Απόφασης Ένταξης της 
Πράξης. 

ΣΤ. Οι Αποφάσεις Ένταξης Πράξεων, που ανακαλούνται 
δημοσιεύονται στην ιστοσελίδα της Αρχής Διαχείρισης. 

Ζ. Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των Πράξεων που εκτελούν, τις υποχρεώσεις 
για τη δημοσιότητα, την τήρηση χωριστού λογιστικού 
συστήματος ή επαρκή λογιστική κωδικοποίηση για όλες 
τις συναλλαγές που αφορούν στην πράξη. 

Η. Μεριμνά για την έκδοση της Απόφασης Ολοκλή¬ 
ρωσης της Πράξη. 

Θ. Τηρεί πλήρη φάκελο κατά τα προβλεπόμενα στο 
Σύστημα Διαχείρισης και Ελέγχου. 

2. Διενεργεί διοικητικές επαληθεύσεις, προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγμα¬ 
τοποίηση των δαπανών, που δηλώνουν οι Δικαιούχοι 
καθώς και η συμμόρφωση των Πράξεων προς τους εθνι¬ 
κούς και κοινοτικούς κανόνες. 

3. Στο πλαίσιο αυτό συλλέγει τα Δελτία Δήλωσης Δα¬ 
πανών, που υποβάλλονται από τους Δικαιούχους και τα 
καταχωρεί στο Ολοκληρωμένο Πληροφοριακό Σύστη¬ 
μα, μετά από τη διενέργεια διοικητικής επαλήθευσης σε 
κάθε δήλωση δαπάνης, κατά την οποία επιβεβαιώνεται 
με τα κατάλληλα έγγραφα, ότι: 

- η δηλωθείσα δαπάνη είναι πραγματική, 

- τα προϊόντα ή οι υπηρεσίες έχουν παραδοθεί σύμ¬ 
φωνα με την Απόφαση Ένταξης, 

- οι δηλώσεις δαπανών από τους δικαιούχους είναι 
ακριβείς, 

- η Πράξη και η δαπάνη είναι σύμφωνες με το εθνικό 
και ενωσιακό δίκαιο, 

- τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης από άλλα ενωσιακά ή 
εθνικά χρηματοδοτικά μέσα ή από άλλη προγραμμα¬ 
τική περίοδο. 

4. Στην περίπτωση μεγάλου πλήθους δικαιολογητι- 
κών εγγράφων δύναται να πραγματοποιεί δειγματολη¬ 
πτικές επαληθεύσεις βάσει μεθόδου δειγματοληψίας 
κατά τα προβλεπόμενα στο Σύστημα Διαχείρισης και 
Ελέγχου. 

5. Τηρεί αρχεία στο Ολοκληρωμένο Πληροφοριακό 
Σύστημα για τις επαληθεύσεις, που πραγματοποιούνται 
σύμφωνα με τα πρότυπα και διαδικασίες του Συστήμα¬ 
τος Διαχείρισης και Ελέγχου. 

6. Σε περιπτώσεις που διαπιστωθεί, βάσει των επα¬ 
ληθεύσεων που διενεργεί, αχρεωστήτως καταβληθείσα 
δαπάνη, εισηγείται στον αρμόδιο διατάκτη της σχετικής 
δαπάνης για την έκδοση απόφασης ανάκτησης αχρεω¬ 
στήτως καταβληθέντων ποσών. 

7. Μεριμνά για την καταβολή στους Δικαιούχους της 
δικαιούμενης δημόσιας ενίσχυσης, που ορίζεται στην 
Απόφαση πληρωμής, με την προσκόμιση των απαιτού- 
μενων δικαιολογητικών. 

8. Εξειδικεύει, όπου απαιτείται, τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους, σύμφωνα με τα προ¬ 
βλεπόμενα στο Σύστημα Διαχείρισης και Ελέγχου. 


9. Εξειδικεύει, όπου απαιτείται, τις απαιτήσεις τήρη¬ 
σης στοιχείων στο επίπεδο των δικαιούχων για τη δια¬ 
σφάλιση επαρκούς διαδρομής ελέγχου, σύμφωνα με τα 
προβλεπόμενα στο σύστημα διαχείρισης και ελέγχου. 

10. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδότη¬ 
ση δημόσιες υπηρεσίες. 

11. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο Ολο¬ 
κληρωμένο Πληροφοριακό Σύστημα, σύμφωνα με τα 
προβλεπόμενα στο σύστημα διαχείρισης και ελέγχου. 

12. Μεριμνά για την επιβεβαίωση της διαχειριστικής 
επάρκειας των δυνητικών δικαιούχων του εκάστοτε Προ¬ 
γράμματος, με βάση τα προβλεπόμενα στο σύστημα 
επιβεβαίωσης της διαχειριστικής επάρκειας των δικαι¬ 
ούχων. 

13. Ορίζει διαδικασίες, που διασφαλίζουν την τήρη¬ 
ση όλων των εγγράφων σχετικά με τις δαπάνες και τους 
ελέγχους που απαιτούνται για τη διασφάλιση επαρκούς 
διαδρομής του ελέγχου. 

14. Συντάσσει τη διαχειριστική δήλωση και την ετήσια 
σύνοψη, σύμφωνα με το εκάστοτε Πρόγραμμα. 

15. Διενεργεί επιτόπιες επαληθεύσεις προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγματο¬ 
ποίηση των δαπανών που δηλώνουν οι δικαιούχοι, η 
τήρηση χωριστής λογιστικής μερίδας ή επαρκούς λογι¬ 
στικής κωδικοποίησης, καθώς και η συμμόρφωση των 
πράξεων προς τους εθνικούς και κοινοτικούς κανόνες. 

16. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει 
την Αρχή Πιστοποίησης και, όπου απαιτείται, ζητά την 
αναστολή χρηματοδότησης της πράξης από την αρμό¬ 
δια υπηρεσία. 

17. Στην περίπτωση διαπίστωσης παράβασης εθνικού 
ή κοινοτικού δικαίου λαμβάνοντας υπόψη το είδος και τη 
φύση της παράβασης και τις δημοσιονομικές επιπτώσεις, 
δύναται να προβεί σε ακύρωση μέρους ή του συνόλου 
της χρηματοδότησης της πράξης από το Πρόγραμμα, 
καταχωρώντας τις αντίστοιχες λογιστικές εγγραφές στο 
Ολοκληρωμένο Πληροφοριακό Σύστημα. 

Γ. Αυτοτελές Γραφείο Οργάνωσης - Υποστήριξης 

1. Καταρτίζει το πρόγραμμα ενεργειών τεχνικής βοή¬ 
θειας, που συγχρηματοδοτείται από τον σχετικό άξονα 
προτεραιότητας του ΕΠ και το ετήσιο πρόγραμμα ενερ¬ 
γειών τεχνικής βοήθειας, που χρηματοδοτείται από αμι- 
γώς εθνικούς πόρους. 

2. Εκτελείτα έργα τεχνικής βοήθειας, στο πλαίσιο του 
σχετικού άξονα προτεραιότητας του ΕΠ ως δικαιούχος 
και πραγματοποιεί τις πληρωμές των δαπανών των έρ¬ 
γων τεχνικής βοήθειας μέσω του ΠΔΕ. 

3. Οργανώνει και λειτουργεί το γραφείο ΟΠΣ, έχει την 
ευθύνη για την ορθή και απρόσκοπτη λειτουργία του ΟΠΣ 
στον ΕΦΔ και παρέχει υποστήριξη προς τους χρήστες και 
τους δικαιούχους για την ορθή χρήση και λειτουργία του. 
Υποστηρίζει το προσωπικό του ΕΦΔ, εφόσον απαιτείται, 
στη χρήση της επιχειρησιακής πλατφόρμας ΔΙΑΥΛΟΣ. Σε 
συνεργασία με τα αρμόδια τμήματα του ΕΦΔ, μεριμνά 

για την έκδοση κωδικών πρόσβασης των δικαιούχων 
στο ΟΠΣ με τα αντίστοιχα δικαιώματα. Παρέχει τεχνική 
υποστήριξη και εκπαίδευση στο προσωπικό του ΕΦΔ 
για τη λειτουργία του εξοπλισμού και του λογισμικού. 

4. Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τις 
ανάγκες του ΕΦΔ. 

5. Χειρίζεται τα θέματα που αφορούν στην υλικοτε- 
χνική υποδομή και το προσωπικό, κατόπιν διαπίστω¬ 
σης αναγκών και σχετικών αιτημάτων των Τμημάτων 
και ειδικότερα τα διοικητικά, οικονομικά και τα θέματα 
οργάνωσης του ΕΦΔ. 

6. Οργανώνει την εκπαίδευση του προσωπικού, κατό¬ 
πιν διαπίστωσης αναγκών και σχετικών αιτημάτων των 
Τμημάτων, σε θέματα που άπτονται της διαχείρισης και 
παρακολούθησης του Ε.Π., όπως παρακολούθηση δει¬ 
κτών και πλαισίου επίδοσης, διαδικασίες συστήματος 
διαχείρισης και ελέγχου, υλοποίησης πράξεων, δημο¬ 
σιότητας. 

7. Υποστηρίζει την οργάνωση των τεχνικών συναντή¬ 
σεων με την Ευρωπαϊκή Επιτροπή και έχει την ευθύνη 
οργάνωσης και γραμματειακής υποστήριξης ημερίδων, 
τεχνικών συναντήσεων εργασίας που διοργανώνονται 
από τον ΕΦΔ 

δ.Τηρείτο πρωτόκολλο καιτο αρχείο της Υπηρεσίας, 
έχει την ευθύνη της διεκπεραίωσης της αλληλογραφί¬ 
ας και της διακίνησης των εγγράφων και την εν γένει 
γραμματειακή υποστήριξη των μονάδων και του προ¬ 
σωπικού της. 

Άρθρο 11. 

Διεύθυνση Τεχνικών Υπηρεσιών (ΔΤΥ) 

Η Διεύθυνση Τεχνικών Υπηρεσιών είναι αρμόδια για 
τη μελέτη, εκτέλεση και συντήρηση των κάθε είδους 
τεχνικών έργων του Συνδέσμου με στόχο την έγκαιρη, 
οικονομική και άριστη από επιστημονικής απόψεως 
πραγματοποίησή τους. 

Α. Τμήμα Μελετών και Έργων 

1. Είναι αρμόδιο για τη σύνταξη των μελετών, που 
απαιτούνται για την εκτέλεση έργων και συντηρήσεως 
και γενικά κάθε είδους μελέτης, που δεν εμπίπτει στις 
αρμοδιότητες άλλης Διεύθυνσης. 

2. Μεριμνά για τη σύνταξη των αντίστοιχων διακηρύ¬ 
ξεων δημοπρασιών σε συνεργασία με άλλες Διευθύνσεις 
και το Γραφείο Νομικής Υπηρεσίας. 

3. Μεριμνά για τη συντήρηση και αποκατάσταση βλα¬ 
βών των κτιριακών εγκαταστάσεων του ΑΣΔΑ. 

4. Εισηγείται τη λήψη απόφασης για την κατάρτιση 
των όρων δημοπρασιών, συντάσσει την περίληψη της 
διακήρυξης ή προκήρυξης διενέργειας διαγωνισμού και 
προβαίνει στην κοινοποίηση, δημοσίευση, επίδοση των 
σχετικών εγγράφων, όπως ο νόμος ορίζει. 

5. Εισηγείται τη σκοπιμότητα αναθέσεως συγκεκριμέ¬ 
νων μελετών σε τρίτους και συντάσσει τα συμφωνητικά 
σε συνεργασία τη Νομική Υπηρεσία του ΑΣΔΑ. 

6. Μεριμνά για την ποιότητα των φυτικών ειδών και 
ποικιλιών με βάση τις μελέτες ανάπτυξης και συντήρη¬ 
σης πρασίνου, ως και την αναζήτηση φυτικών ειδών και 
ποικιλιών ιθαγενών ή της λεκάνης της Μεσογείου και 


ερευνά τη δυνατότητα προσαρμογής τους στους χώρους 
ευθύνης του Συνδέσμου. 

7. Έχει την ευθύνη για τον καθορισμό, σχεδίασμά και 
ανάλυση της φυτευτικής λύσης έργων διαμόρφωσης της 
περιοχής και πεζοδρόμων με γνώμονα τις οικολογικές 
και λειτουργικές απαιτήσεις της περιοχής που στόχο έχει 
την αναβάθμιση της ποιότητας ζωής της περιοχής. 

8. Γενικά είναι υπεύθυνο για τη συντήρηση και εκτέλε¬ 
ση έργων πρασίνου στο χώρο ευθύνης του Συνδέσμου. 

9. Είναι αρμόδιο για την τήρηση της ισχύουσας νο¬ 
μοθεσίας, που έχει σχέση με την ανάθεση εκτέλεση και 
παραλαβή μελετών τεχνικών έργων. 

10. Επιβλέπει την εκπόνηση μελετών από τρίτους και 
επιμελείται κάθε άλλης εργασίας, που προβλέπεται από 
τη νομοθεσία για τη σωστή εκπόνηση των μελετών. 

11. Τηρεί αρχείο και φακέλους των μελετών και έργων. 

12. Παρακολουθεί και επιβλέπει την εκτέλεση όλων 
των έργων του Συνδέσμου ενη μερώνοντας τη Διοίκηση 
σχετικά με την εξέλιξή τους. 

13. Ελέγχει την τήρηση και εφαρμογή των προδιαγρα¬ 
φών και κανονισμών, που αφορούν στα υλικά και τους 
τρόπους κατασκευής των έργων, διενεργεί δε δοκιμές 
και ελέγχους των υλικών για τη διακρίβωση της ποιό¬ 
τητάς τους. 

14. Εκτελεί τον ποιοτικό έλεγχο των εκτελούμενων 
έργων και έχει την ευθύνη συντήρησης αυτών καθώς 
και των εγκαταστάσεων του Συνδέσμου. 

15. Διενεργεί τους βασικούς ελέγχους και εκφράζει 
τις πρώτες εκτιμήσεις για τη γεωλογική αναγνώριση της 
ποιότητας των εδαφών. 

16. Συντάσσει και επιμελείται τις κάθε είδους τοπο- 
γραφικές μελέτες και αποτυπώσεις για τις ανάγκες της 
Υπηρεσίας. 

17. Τηρεί αρχείο κάθε είδους γεωγραφικής και πολε- 
οδομικής πληροφορίας για την περιοχή ευθύνης του 
Συνδέσμου σε ψηφιακή και έντυπη μορφή και επιμελεί¬ 
ται για τη διαρκή ενημέρωσή του καθώς και τη διάθεσή 
των πληροφοριών στους Δήμους-Μέλη του Συνδέσμου 
και το κοινό. 

18. Έχει την ευθύνη της δημιουργίας και συντήρησης 
σε συνεργασία με τις αντίστοιχες υπηρεσίες των Δήμων- 
Μελών του Συνδέσμου ενιαίου γεωγραφικού συστήμα¬ 
τος πληροφοριών για την περιοχή της Δυτικής Αθήνας. 

19. Μεριμνά για την ενημέρωση του συστήματος γεω¬ 
γραφικών πληροφοριών (6.1.5.) του Συνδέσμου. 

20. Ενημερώνει την αρμόδια Υπηρεσία για την πρόοδο 
της υλοποίησης των έργων και μελετών του Τμήματος. 

Β.Τμήμα Συντήρησης Η/Μ Εξοπλισμού και Οχημάτων 

1. Είναι αρμόδιο για την καλή λειτουργία, συντήρηση, 
επισκευή και βελτίωση του Η/Μ εξοπλισμού του ΑΣΔΑ 
καθώς και για την καλή λειτουργία, συντήρηση και επι¬ 
σκευή των οχημάτων του Συνδέσμου. 

2. Μεριμνά για τον προγραμματισμό του μεταφορικού 
έργου για τις ανάγκες των Υπηρεσιών του Συνδέσμου. 

3. Εισηγείται για την αναγκαιότητα ανάθεσης εργασιών 
συντήρησης και επισκευών του Η/Μ εξοπλισμού και των 
οχημάτων σε τρίτους, τηρεί τις κατά νόμο επιβαλλόμενες 
διαδικασίες και επιβλέπει τις εργασίες, που εκτελούνται 
από αυτούς. 

4. Εκπονεί τις απαραίτητες μελέτες για την προμήθεια 
ανταλλακτικών, εργαλείων και απαραίτητων υλικών. 

5. Παρακολουθεί και προγραμματίζει, χορηγώντας 
και ενημερώνοντας τα προβλεπόμενα από το νόμο έγ¬ 
γραφα, την κίνηση και τον εφοδιασμό με καύσιμα των 
οχημάτων και ελέγχει την κατανάλωση των καυσίμων. 

6. Είναι αρμόδιο για την ασφάλιση των οχημάτων του 
Συνδέσμου καθώς και για τον εφοδιασμό τους με όλα τα 
απαραίτητα για την κίνηση τους πιστοποιητικά (άδεια 
κυκλοφορίας, πιστοποιητικό ΚΤΕΟ κ.α). 

Γ. Αυτοτελές Γραφείο Διοικητικής Υποστήριξης 

1. Το γραφείο αυτό έχει την ευθύνη για όλες τις υπο¬ 
θέσεις της Διεύθυνσης και εκτελεί κάθε εργασία που του 
αναθέτει ο Διευθυντής. 

2. Έχει ευθύνη για τη δακτυλογράφηση, αναπαραγωγή, 
διεκπεραίωση και αρχειοθέτηση προσωπικής αλληλο¬ 
γραφίας, αποφάσεων, εγγράφων και εισηγήσεων του 
Διευθυντή. 

3. Κάνει γραμματειακή υποστήριξη του Διευθυντή. 

4. Βρίσκεται σε συνεχή επαφή και επικοινωνία με τα 
τμήματα και τους προϊσταμένους για τα θέματα που βρί¬ 
σκονται σε εξέλιξη. 

5. Τηρεί και οργανώνει το αρχείο του Διευθυντή. 

6. Έχει την ευθύνη για τη γραμματειακή υποστήριξη 
της Διεύθυνσης (διακίνηση εισερχομένων/εξερχόμενων 
εγγράφων, τήρηση πρωτοκόλλου Διεύθυνσης και αρ¬ 
χείων εγγράφων, δακτυλογράφηση και αναπαραγωγή 
κειμένων, αναπαραγωγή σχεδίων και χαρτών, παροχή 
γενικών πληροφοριών προς τους πολίτες, κ.λπ.). 

7. Συγκεντρώνει υλικό και τηρεί αρχείο σε φακέλους 
των υποθέσεων της Διεύθυνσης. 

δ.Τηρεί βιβλιοθήκη και αρχείο νομοθεσίας και νομο¬ 
λογίας για τα θέματα της Διεύθυνσης. 

9. Τηρεί τεχνικό πληροφοριακό αρχείο των έργων και 
μελετών της Διεύθυνσης. Στο αρχείο τηρούνται κάθε 
είδους ποσοτικά και τεχνικά χαρακτηριστικά των έρ¬ 
γων και μελετών που προγραμματίζονται, εκτελούνται 
ή έχουν αποπερατωθεί. 

10. Τηρεί κοστολογικό αρχείο έργων και μελετών της 
Διεύθυνσης. Στο αρχείο τηρούνται κάθε είδους δαπάνες 
και αναλώσεις που αντιστοιχούν στην εκτέλεση καθενός 
από τα έργα και τις μελέτες της Διεύθυνσης σε συνεργα¬ 
σία με την Οικονομική Υπηρεσία. 

11. Παρέχει πληροφορίες προς τα αιρετά όργανα δι¬ 
οίκησης, τον Γενικό Γραμματέα, τον Γενικό Διευθυντή 
και τις υπόλοιπες υπηρεσίες του Συνδέσμου, είτε κατά 
περίπτωση (μετά από σχετική ζήτηση) είτε με συστημα¬ 
τικό τρόπο, π.χ. με περιοδικές εκθέσεις, για την πορεία 
εξέλιξη των ενεργειών της. 

Άρθρο 12. 

Αυτοτελές Τμήμα Προγραμματισμού 
και Ανάπτυξης 

Αρμοδιότητες του Αυτοτελούς Τμήματος Προγραμ¬ 
ματισμού και Ανάπτυξης είναι η συγκέντρωση της απα¬ 
ραίτητης πληροφορίας, η επεξεργασία και διαμόρφωση 
σχεδίων, η διαχείριση προγραμμάτων, μελετών, έργων 
και μέτρων ανάπτυξης (οικονομικής, κοινωνικής, χωρο¬ 
ταξικής, περιβαλλοντικής, πολιτιστικής, συγκοινωνιακής, 


κ.λπ.) της περιοχής δράσης του ΑΣΔΑ και παράλληλα η 
επιστημονική και διοικητική υποστήριξη των αιρετών 
οργάνων διοίκησης του ΑΣΔΑ σε θέματα δημοκρατι¬ 
κού και επιχειρησιακού προγραμματισμού και γενικά 
σε θέματα αρμοδιότητας της Υπηρεσίας. Είναι αρμόδιο 
για τη σύνταξη όλων των μελετών που εμπίπτουν στα 
αντικείμενά του: 

1. Συγκεντρώνει και επεξεργάζεται δημογραφικά οι¬ 
κονομικά, κοινωνικά, περιβαλλοντικά, πολιτιστικά και 
άλλα στοιχεία που αφορούν στη γεωγραφική ενότητα 
της Δυτικής Αθήνας. Διεξάγει συνεχή στατιστική έρευνα 
και παρακολούθηση της εξέλιξης των στοιχείων αυτών 
στην περιοχή. 

2. Συγκεντρώνει και επεξεργάζεται στοιχεία, που αφο¬ 
ρούν στην υφιστάμενη κατάσταση των υποδομών της 
περιοχής του ΑΣΔΑ σε ζητήματα κοινωνικής πολιτικής, 
πρόνοιας, υγείας, παιδείας και πολιτισμού και αναζητά 
πιθανές πηγές χρηματοδότησης αναπτυξιακών προ¬ 
γραμμάτων. 

3. Αναλαμβάνει το σχεδίασμά και την εκτέλεση, σε 
συνεργασία με τις αρμόδιες Υπηρεσίες των Δήμων- 
Μελών του ΑΣΔΑ, επιχειρησιακών προγραμμάτων, που 
αναπτύσσονται στην περιοχή της Δυτικής Αθήνας. 

4. Συγκεντρώνει και επεξεργάζεται στοιχεία, που αφο¬ 
ρούν στην υφιστάμενη κατάσταση δημοτών της γεωγρα¬ 
φικής ενότητας της Δυτικής Αθήνας, οι οποίοι ανήκουν 
σε διαφορετικές κοινωνικές ομάδες (νέοι, ηλικιωμένοι, 
γυναίκες κ.λπ.) και ιδίως ομάδων, που τείνουν σε απο¬ 
κλεισμό από την αγορά εργασίας. 

5. Φροντίζει για τη συγκέντρωση μελετών και τεχνο¬ 
γνωσίας, που είναι δυνατόν να βοηθήσουν τις επιδιώ¬ 
ξεις του ΑΣΔΑ π.χ. κλαδικές και αναπτυξιακές μελέτες, 
έρευνες, ειδικές μελέτες διαμόρφωσης και τυποποίησης 
τεχνογνωσίας στο χώρο τηςΤοπικής Αυτοδιοίκησης κ.λπ. 

6. Διατυπώνει εισηγήσεις προς τη Γενική Διεύθυνση 
και τη Διοίκηση του Συνδέσμου για την κατάρτιση και 
οργάνωση των διαδικασιών του επιχειρησιακού προ¬ 
γράμματος του ΑΣΔΑ. 

7. Εκπονεί μελέτες τοπικών αναπτυξιακών προγραμ¬ 
μάτων. 

8. Παρακολουθεί το σχεδίασμά και την εφαρμογή 
μέτρων των κρατικών φορέων, που αφορούν στη γεω¬ 
γραφική ενότητα της Δυτικής Αθήνας και διατυπώνει 
προτάσεις προς τους αρμόδιους φορείς για τον καθορι¬ 
σμό των χρήσεων γης και τη οροθέτηση διαδημοτικών 
λειτουργιών. 

9. Προγραμματίζει και υποβάλλει προτάσεις, που αφο¬ 
ρούν σε έργα και μέτρα για την οικονομική ανάπτυξη 
της Δυτικής Αθήνας. 

10. Ενημερώνει με εκδηλώσεις για ζητήματα της Ευρω¬ 
παϊκής Ένωσης, που αφορούν στους πολίτες των δήμων 
της Δυτικής Αθήνας. 

11. Μελετά τη δυνατότητα χρηματοδότησης αναπτυ¬ 
ξιακών προγραμμάτων με συμμετοχή των Ευρωπαϊκών 
Ταμείων, σύμφωνα με τους εκάστοτε ισχύοντες κανόνες, 
κατευθύνσεις και οδηγίες. 

12. Μεριμνά για την ανάληψη συγκεκριμένων πρω¬ 
τοβουλιών για χρηματοδότηση προγραμμάτων από τα 
Ταμεία της Ευρωπαϊκής Ένωσης και ενημερώνει τους 

ενδιαφερομένους φορείς τόσο του Δημοσίου όσο και 
του Ιδιωτικού τομέα για τους όρους και τις προϋποθέσεις 
εξασφάλισης της χρηματοδότησής τους από τα Ταμεία 
αυτά. 

13. Τηρεί αρχείο των ευρωπαϊκών προγραμμάτων, στα 
οποία συμμετέχει ο Σύνδεσμος και αναζητά διαρκώς νέα, 
στα οποία δύναται να συμμετέχει ο ΑΣΔΑ. 

14. Συνεργάζεται με εθνικούς και διεθνείς φορείς, που 
συμμετέχουν στα εταιρικά σχήματα των εγκεκριμένων 
προγραμμάτων που υλοποιεί ο ΑΣΔΑ. 

15. Διεκπεραιώνει τις γραφειοκρατικές διαδικασίες, 
που αφορούν στη συμμετοχή του ΑΣΔΑ σε εταιρικά σχή¬ 
ματα υλοποίησης προγραμμάτων. 

16. Υποστηρίζει τις υπόλοιπες υπηρεσίες του Α ΣΔ Α 
στην κατάρτιση και υποβολή αιτήσεων συμμετοχής σε 
επιχορηγούμενα προγράμματα της Ευρωπαϊκής Ένωσης 
και άλλων Διεθνών Οργανισμών. 

17. Συμμετέχει σε τοπικά και διευρωπαϊκά δίκτυα, που 
διαμορφώνονται κύρια από φορείς τοπικής αυτοδιοί¬ 
κησης και λοιπούς κοινωνικούς εταίρους με στόχο την 
προσπάθεια αντιμετώπισης χρόνιων και έντονων προ¬ 
βλημάτων της περιοχής ευθύνης του ΑΣΔΑ, αλλά και την 
γνωριμία και προβολή της Δυτικής Αθήνας σε ευρωπαϊκό 
επίπεδο για την προώθηση μελλοντικών συνεργασιών. 

18. Συμβάλλει: α) στην πολιτιστική αποκέντρωση, στην 
καλλιέργεια του πνεύματος της ειρήνης, της φιλίας και 
της κοινωνικής προόδου στους κατοίκους της περιο¬ 
χής, στην προβολή, ανάπτυξη και διάδοση των αξιών 
στο πνεύμα της Δημοκρατίας και της προόδου στους 
τομείς της επιστήμης, των γραμμάτων και των τεχνών, 
β) στην καταγραφή στοιχείων και φορέων, που συγκρο¬ 
τούν την πολιτιστική πραγματικότητα στην Δυτική Αθή¬ 
να με τη δημιουργία ανάλογης τράπεζας πληροφοριών, 
γ) στη συνεργασία με τους Δήμους και άλλους φορείς 
της περιοχής για διοργάνωση ποικίλων πολιτιστικών 
δραστηριοτήτων, δ) στην υλοποίηση πολιτιστικών προ¬ 
γραμμάτων τοπικής και υπερτοπικής σημασίας, στήριξη 
προγραμμάτων και συντονισμός δράσεων πολιτιστικών 
φορέων της περιοχής και οργανισμών πρωτοβάθμιας 
Τοπικής Αυτοδιοίκησης, ε) στην οργάνωση εκδηλώσεων 
(ημερίδων, συμποσίων, διαλέξεων κ.λπ.) πολιτιστικού, 
μορφωτικού περιεχομένου, προώθηση πολιτιστικών 
ανταλλαγών με άλλες περιοχές φορείς συλλόγους ορ¬ 
γανισμούς εντός της ελληνικής επικράτειας αλλά και με 
χώρες του εξωτερικού. 

19. Μεριμνά για την οργάνωση και ανάπτυξη αθλη¬ 
τικών δραστηριοτήτων στην περιοχή του ΑΣΔΑ σε συ¬ 
νεργασία με τους Δήμους - Μέλη του και τα Σωματεία 
της περιοχής, τη στήριξη και συντονισμό των αθλη¬ 
τικών δραστηριοτήτων των Δήμων και του μαζικού 
αθλητισμού, την οργάνωση και συνδιοργάνωση με 
τους Δήμους - Μέλη και Αθλητικούς φορείς διάφορων 
αθλητικών εκδηλώσεων και διοργάνωση ημερίδων/ 
συνεδρίων/κ.λπ. 

20. Επεξεργάζεται τα στοιχεία που συγκεντρώνονται 
και καταγράφονται σε σχέση με το περιβαλλοντικό, χω¬ 
ροταξικό και πολεοδομικό περιβάλλον της γεωγραφικής 
ενότητας της Δυτικής Αθήνας σε συνεργασία με τη Διεύ¬ 
θυνση Τεχνικών Υπηρεσιών. 


21. Μεριμνά για το σχεδίασμά και εισήγηση προγραμ¬ 
μάτων - επεμβάσεων του ΑΣΔΑ μέσα στα όρια της ευθύ¬ 
νης του για τη βελτίωση της κατάστασης, όσον αφορά σε 
πολεοδομικά, χωροταξικά, οικιστικά, κυκλοφοριακά, συ¬ 
γκοινωνιακά και περιβαλλοντικά θέματα. Συντάσσει τις 
σχετικές μελέτες, σύμφωνα με τις ισχύουσες διατάξεις. 
Εισηγείται, εφόσον κρίνει σκόπιμο, ως προς την ανάθεση 
σε τρίτους της σύνταξης και εκπόνησης μελετών. 

22. Συνεργάζεται με τις αντιστοίχου αντικειμένου κε¬ 
ντρικές Περιφερειακές και Δημοτικές Υπηρεσίες καθώς 
και τους αρμόδιους φορείς, για την από κοινού ρύθμιση 
θεμάτων πολεοδομικού - χωροταξικού - συγκοινωνια¬ 
κού σχεδιασμού ως θεμάτων προστασίας περιβάλλοντος 
που απασχολούν τη ζώνη ευθύνης του ΑΣΔΑ καθώς και 
για την ανάπτυξη αντίστοιχων κοινών προγραμμάτων. 
Εισηγείται για τη λήψη αποφάσεων και ρυθμίσεων, όπως 
και εκπόνηση προγραμμάτων εφαρμογής για τη βελτί¬ 
ωση των πολεοδομικών, χωροταξικών, οικιστικών, κυ- 
κλοφοριακών, συγκοινωνιακών και περιβαλλοντικών 
προβλημάτων της περιοχής δράσης του ΑΣΔΑ, με βάση 
τα συμπεράσματα και τα αποτελέσματα των σχετικών 
μελετών. 

Μέρος Τέταρτο: 

Προσωπικό 

Άρθρο 13. 

Ειδικές θέσεις 

Μία (1) θέση Γενικού Γραμματέα 

Μία (1) θέση Ειδικού Συνεργάτη 

Μία (1) θέση Νομικού Συμβούλου 

Μία (1) θέση Δικηγόρου με έμμισθη εντολή 

Άρθρο 14. 

Οργανικές θέσεις 

με σχέση εργασίας Δημοσίου Δικαίου 
Οι θέσεις του μονίμου προσωπικού του Συνδέσμου 
διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). Τα προσόντα διο¬ 
ρισμού περιγράφονται στο π.δ. 50/2001, όπως εκάστοτε 
ισχύουν. 

Στην κατηγορία Πανεπιστημιακής Εκπαίδευσης (ΠΕ) 


υπάγονται οι εξής κλάδοι και προβλέπονται αντίστοιχα 
οι παρακάτω θέσεις: 


Κλάδος 

Θέσεις 

Διοικητικός 

5 

Οικονομικός - Λογιστικός 

1 

Αρχιτεκτόνων Μηχανικών 

4 

Πολιτικών Μηχανικών 

2 

Ηλεκτρολόγων Μηχανικών 

1 

Μηχανολόγων Μηχανικών 

1 

Μηχανικών Η/Υ 

1 

Γεωπόνων 

2 

Δασολόγων 

1 

Αγρονόμων Τοπογράφων 
Μηχανικών 

1 

Σύνολο 

19 


Στην κατηγορία Τεχνολογικής Εκπαίδευσης (ΤΕ) υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


Κλάδος 

Θέσεις 

Διοικητικών 

1 

Σύνολο 

1 


Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι και προβλέπονται αντίστοιχα 
οι παρακάτω θέσεις: 


Κλάδος 

Θέσεις 

Διοικητικών Γραμματέων 

2 

Προσωπικό Η/Υ 

1 

Οδηγών οχημάτων 

3 

Σύνολο 

6 


Στην κατηγορία Υποχρεωτικής Εκπαίδευσης (ΥΕ) υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


Κλάδος 

Θέσεις 

Κλητήρας 

1 

Σύνολο 

1 


Άρθρο 15. 

Θέσεις με σχέση εργασίας 
Ιδιωτικού Δικαίου Αορίστου Χρόνου 
Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπα¬ 
γείς. Οι θέσεις αυτές καταργούνται όταν κενωθούν με 
οποιοδήποτε τρόπο. 


Κλάδος 

Θέσεις 

ΠΕ Διοικητικός 

3 

ΠΕ Πολιτικών Μηχανικών 

1 

ΠΕ Περιβάλλοντος (Χημικός Μηχανικός) 

1 

ΠΕ Περιβάλλοντος (Χημικών) 

1 

ΠΕ Περιβάλλοντος (Βιολόγος) 

1 

ΠΕ Πληροφορικής - Προγραμματιστών 

1 

ΠΕ Γεωπόνων 

1 

ΠΕ ΑγρονόμωνΤοπογράφων Μηχανικών 

1 

ΔΕ Διοικητικών Γραμματέων 

5 

ΔΕ Διοικητικού 

5 

ΔΕ Προσωπικό Η/Υ - Χειριστών 

2 

ΔΕ Προσωπικό Η/Υ 

1 

ΔΕ Ηλεκτρολογικού 

1 


ΔΕ Τυπογραφίας - Γραφικών Τεχνών 

1 

Σύνολο 

25 


Άρθρο 16. 

Θέσεις με σχέση εργασίας 

Ιδιωτικού Δικαίου Ορισμένου Χρόνου 

Οι θέσεις Προσωπικού με σχέση εργασίας Ιδιωτικού 
Δικαίου Ορισμένου Χρόνου για την αντιμετώπιση επο¬ 
χικών ή πρόσκαιρων ή παροδικών αναγκών, ορίζονται 
σε εξήντα (60) θέσεις διαφόρων ειδικοτήτων. 

Μέρος Πέμπτο: 

Διοίκηση - Εποπτεία - Συντονισμός 

Άρθρο 17. 

Διοίκηση - Εποπτεία - Συντονισμός 

Ο ΑΣΔΑ διοικείται από το Διοικητικό Συμβούλιο, την 
Εκτελεστική Επιτροπή και το Πρόεδρο. 

Οι αρμοδιότητες των οργάνων αυτών ορίζονται από 
τις κείμενες διατάξεις. 

Ο Πρόεδρος υποστηρίζεται στα διοικητικά του καθή- 
κοντά του από τον Γενικό Γραμματέα, ο οποίος υλοποι¬ 
εί τις αρμοδιότητες, που του εκχωρεί ο Πρόεδρος με 
απόφασή του. Οι αρμοδιότητες αυτές είναι δυνατόν να 
περιλαμβάνουν ιδίως την εποπτεία και τον έλεγχο των 
υπηρεσιών του Συνδέσμου, έτσι ώστε να εξασφαλίζεται 
με αποδοτικό τρόπο η αποτελεσματικότητα στην επί¬ 
τευξη των περιοδικών στόχων και προγραμμάτων, που 
αποφασίζονται από τα πολιτικά όργανα του Συνδέσμου. 

Τον Πρόεδρο επικουρεί ο Αντιπρόεδρος που εκλέγεται 
από το Διοικητικό Συμβούλιο, και στον οποίο μπορεί 
να μεταβιβάζει την άσκηση αρμοδιοτήτων καθ' ύλην 
(π.χ. άσκηση εποπτείας συγκεκριμένων υπηρεσιών του 
ΑΣΔΑ). 

Όλες οι υπηρεσίες του ΑΣΔΑ συνεργάζονται με το Αυ¬ 
τοτελές Τμήμα Προγραμματισμού και Ανάπτυξης κατά 
το σχεδίασμά και την παρακολούθηση εφαρμογής των 
Επιχειρησιακών Προγραμμάτων, των ετησίων προγραμ¬ 
μάτων και γενικά των προγραμμάτων δράσης του ΑΣΔΑ. 

Ο Πρόεδρος ή ο Γενικός Γραμματέας ή ο Γενικός Διευ¬ 
θυντής δύναται να συγκαλούν περιοδικά ή κατά περί¬ 
πτωση Συντονιστικά Συμβούλια, στα οποία μετέχουν 
με εκπροσώπους τους το σύνολο ή μέρος (ανάλογα με 
ομοιογενή θεματικά αντικείμενα) των υπηρεσιών του 
ΑΣΔΑ. 

Άρθρο 18. 

Αρμοδιότητες Γενικού Διευθυντή 

Ο Γενικός Διευθυντής έχει την ευθύνη για την εύρυθμη 
λειτουργία των υπηρεσιών του Συνδέσμου, που συγκρο¬ 
τούν την Γενική Διεύθυνση. 

Ειδικότερα ο Γενικός Διευθυντής: 

1. Προΐσταται όλων των υποκείμενων οργανικών μο¬ 
νάδων (Διευθύνσεις, Τμήματα, Αυτοτελή Τμήματα, Αυ¬ 
τοτελή Γραφεία) και φροντίζει για την υλοποίηση των 
αποφάσεων και οδηγιών της διοίκησης. 

2. Παρίσταται στις συνεδριάσεις της ΕΕ και του ΔΣ. 

3. Λαμβάνει τις εισηγήσεις των Διευθύνσεων και τις συ¬ 
νυπογράφει προκειμένου να προωθηθούν στη Διοίκηση 

4. Κατανέμει στις διάφορες υπηρεσίες την εισερχόμενη 
αλληλογραφία. 

5. Ελέγχει και μονογράφει όλα τα έγγραφα, που συ- 
ντάσσονται από όλες τις οργανικές μονάδες της Γενικής 
Διεύθυνσης 

6. Επιμελείται της σύνταξης και τροποποίησης του ΟΕΥ 

7. Κατευθύνει το σχεδίασμά των δραστηριοτήτων και 
των αντιστοίχων προγραμμάτων δράσης των υπηρεσι¬ 
ών, συνεργαζόμενος με τον Γενικό Γραμματέα και τους 
αντίστοιχους προϊσταμένους των υπηρεσιών, έτσι ώστε 
να εναρμονίζονται προς τους περιοδικούς στόχους του 
Συνδέσμου. 

8. Μεριμνά για την κατάλληλη οργάνωση των πόρων 
των υπηρεσιών (ανθρώπινο δυναμικό, τεχνικά μέσα, 
υποδομές εσωτερικές διαδικασίες λειτουργίας, κ.λπ.) 
ώστε να μπορούν να ανταποκρίνονται στην αποτελε¬ 
σματική και αποδοτική υλοποίηση των δραστηριοτήτων 
τους και των αντίστοιχων προγραμμάτων δράσης τους. 

9. Παρακολουθεί, ελέγχει και αξιολογεί την καλή 
λειτουργία των υπηρεσιών σε σχέση πάντοτε προς τις 
δράστηριότητές τους και την επίτευξη των περιοδικών 
προγραμμάτων δράσης τους. 

10. Αξιολογεί την επάρκεια και αποτελεσματικότητα 
των πόρων της κάθε υπηρεσίας (ανθρώπινο δυναμικό, 
τεχνικά μέσα, κ.λπ.) και διατυπώνει προτάσεις για τη 
συμπλήρωσή τους ή την βελτίωση της απόδοσής τους. 

11. Δύναται να συγκαλεί περιοδικά ή κατά περίπτωση 
Συντονιστικά Συμβούλια στα οποία μετέχουν με εκπρο¬ 
σώπους τους το σύνολο ή μέρος (ανάλογα με ομοιογενή 
θεματικά αντικείμενα) των υπηρεσιών του Συνδέσμου. 

12. Υπογράφει έγγραφα σύμφωνα με το σύστημα 
δικαιοδοσιών υπογραφής εγγράφων, που εφαρμόζει ο 
Σύνδεσμος. 

13. Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης της Διοίκησης του Συν¬ 
δέσμου. 

14. Για τη βελτίωση της αποτελεσματικότητας και 
απόδοσης του έργου του Συνδέσμου, είναι δυνατός ο 
ορισμός, με απόφαση του Γενικού Διευθυντή μετά από 
γνώμη των αρμόδιων Προϊσταμένων: 

• Μόνιμων ή κατά περίπτωση δια-τμηματικών επιτρο¬ 
πών ή ομάδων εργασίας για την επεξεργασία διαφόρων 
ζητημάτων. 

• Ομάδων διοίκησης έργου ή προγράμματος. 

• Υπευθύνων έργου για την εκτέλεση έργων ή προ¬ 
γραμμάτων με αξιοποίηση προσωπικού από διάφορες 
οργανικές μονάδες. 

Άρθρο 19. 

Αρμοδιότητες Προϊσταμένων Διεύθυνσης - 

Αυτοτελούς Τμήματος 

Ο Προϊστάμενος Διεύθυνσης - Αυτοτελούς Τμήματος 
ευθύνεται έναντι του αμέσως υπερκείμενου διοικητικού 
επιπέδου για την αποτελεσματική και αποδοτική εκτέλε¬ 
ση των λειτουργιών της μονάδας, προγραμματίζοντας, 
οργανώνοντας, συντονίζοντας και ελέγχοντας τις επί μέ¬ 


ρους δραστηριότητες, έτσι ώστε να εκπληρώνονται οι 
περιοδικοί στόχοι του Συνδέσμου, με βάση τα αντίστοιχα 
προγράμματα δράσης. Ειδικότερα ο προϊστάμενος της 
οργανικής μονάδας: 

1. Διατυπώνει σε συνεργασία με το ιεραρχικά ανώτερο 
διοικητικό επίπεδο και το Αυτοτελές Τμήμα Προγραμ¬ 
ματισμού και Ανάπτυξης, τους στόχους και τα προγράμ¬ 
ματα δράσης της διοικητικής ενότητας καθώς και τους 
αντίστοιχους προϋπολογισμούς, σε συνεργασία με την 
Οικονομική Υπηρεσία. 

2. Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επι¬ 
πέδων. 

3. Υπογράφει τα σχετικά έγγραφα για τις αποφάσεις, 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου. 

4. Μεριμνά για τη στελέχωση, την οργάνωση, τον 
συντονισμό και τον έλεγχο των δραστηριοτήτων της 
οργανικής μονάδας με τρόπο, ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5. Μεριμνά για τη βελτίωση της αποτελεσματικότητας 
της δράσης της οργανικής μονάδας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του δημότη και την 
καλύτερη ανταπόκριση της μονάδας στις τοπικές ανάγκες. 

6. Εποπτεύει, αξιολογεί και κατευθύνει το προσωπικό 
της οργανικής μονάδας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7. Ετοιμάζει τους περιοδικούς απολογισμούς των προ¬ 
γραμμάτων δράσεων της οργανικής μονάδας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8. Παραλαμβάνει την αλληλογραφία, που σχετίζεται 
με τις αρμοδιότητες της οργανικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες, που πρέπει να γίνουν. 

9. Εισηγείται για θέματα αρμοδιότητας της οργανικής 
μονάδας του προς τον προϊστάμενο του ανώτερου ιε¬ 
ραρχικά επιπέδου και τα αρμόδια πολιτικά όργανα και 
παρίσταται, εφόσον απαιτηθεί, στις συνεδριάσεις συλ¬ 
λογικών οργάνων και επιτροπών. 

10. Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11. Έχει την ευθύνη ελέγχου και θεώρησης όλων των 
εγγράφων των υπαλλήλων της οργανικής μονάδας, που 
εποπτεύει. 

12. Δέχεται τους πολίτες και παρέχει τις αναγκαίες δι- 
ευκρινήσεις σε περιπτώσεις παραπόνων και διαφορών 
σχετικών με τις υπηρεσίες, που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες, τα δικαιώματα και τις υπο¬ 
χρεώσεις τους έναντι του Συνδέσμου. 

13. Συνεργάζεται με προϊσταμένους άλλων οργανικών 
μονάδων του Συνδέσμου για τον συντονισμό και την 
ολοκλήρωση των λειτουργιών του Συνδέσμου. 

14. Συνεργάζεται με φορείς εκτός Συνδέσμου, που σχε¬ 
τίζονται με τις λειτουργίες της οργανικής μονάδας του. 

15. Είναι υπεύθυνος για την νομιμότητα των ενεργειών 
της οργανικής μονάδες του. 

16. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της οργανικής μονάδας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της οργανικής μονάδας στις εξελίξεις 
του εξωτερικού περιβάλλοντος. 

Άρθρο 20. 

Αρμοδιότητες προϊσταμένων 

Τμημάτων και Αυτοτελών Γραφείων 

1. Είναι υπεύθυνος για την ακριβή και επιμελή άσκηση 
των καθηκόντων που ανατίθενται στους υπαλλήλους 
που πρόίσταται καθώς και την τήρηση του ωραρίου 
εργασίας αυτών. 

2. Φροντίζει για την πιστή εφαρμογή των νόμων, των 
αποφάσεων και των οδηγιών των προϊσταμένων του. 

3. Παρακολουθεί την αλληλογραφία του Τμήματός/Αυ- 
τοτελούς Γραφείου του, απαντά στα έγγραφα που χρεώ¬ 
νει ο Διευθυντής του και τον ενημερώνει συνεχώς για 
όλες τις υποθέσεις του Τμήματος/Αυτοτελούς Γραφείου. 

4. Κατανέμει την εργασία στους υπαλλήλους και τους 
καθοδηγεί στην άσκηση των καθηκόντων τους. 

5. Υπογράφει τα σχετικά έγγραφα που αποκεντρώ¬ 
νονται στις υπηρεσίες κατόπιν εξουσιοδότησης του 
Προέδρου. 

6. Ευθύνεται για την καλή λειτουργία πάσης φύσεως 
εξοπλισμού, που χρησιμοποιούν οι υπηρεσίες που προΐ- 
σταται και ενημερώνει εγκαίρως την αρμόδια Υπηρεσία 
για τυχόν προβλήματα. 

7. Ευθύνεται για τον ευπρεπισμό και καθαριότητα των 
χώρων που στεγάζονται οι υπηρεσίες που προΐσταται. 

8. Ευθύνεται για την καλή λειτουργία της υπηρεσίας 
που προΐσταται και αναλαμβάνει προσωπικά αν χρεια- 
σθεί το χειρισμό σημαντικών θεμάτων. 

9. Συνεργάζεται με προϊσταμένους άλλων οργανικών 
μονάδων του Συνδέσμου για το συντονισμό και την ολο¬ 
κλήρωση των λειτουργιών του Συνδέσμου. 

Άρθρο 21. 

Συμβούλιο Προγραμματισμού 

και Συντονισμού των Υπηρεσιών 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας και της παρακολούθησης του 
έργου των υπηρεσιών του ΑΣΔΑ. Στο συμβούλιο μετέ¬ 
χουν ο Γενικός Διευθυντής, ο οποίος το συγκαλεί όπο- 
τε κρίνει αναγκαίο, οι Προϊστάμενοι των Διευθύνσεων, 
Τμημάτων και αυτοτελών μονάδων και όποιος άλλος 
υπάλληλος ή εξωτερικός συνεργάτης καλείται σε αυτό. 

Σκοπός του Συμβουλίου είναι γενικά η αποτελεσμα¬ 
τική και παραγωγική λειτουργία του Συνδέσμου και ει¬ 


δικότερα ο προγραμματισμός και ο απολογισμός της 
δραστηριότητας του ΑΣΔΑ, η αλληλοενημέρωση και η 
επίλυση προβλημάτων.Τα κυριότερα θέματα που συζη- 
τούνται στο Συμβούλιο περιλαμβάνουν: 

- Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του ΑΣΔΑ. 

- Το συντονισμό των επιμέρους δραστηριοτήτων/ 
ενεργειών των προγραμμάτων δράσης που έχουν ανα¬ 
τεθεί στις υπηρεσίες του ΑΣΔΑ. 

- Την πρόοδο των επιμέρους δράστηριοτήτων/ενερ- 
γειών, την επισήμανση προβλημάτων στην πορεία εκτέ¬ 
λεσης των προγραμμάτων δράσης και τη λειτουργία των 
υπηρεσιών του ΑΣΔΑ. 

- Την αναζήτηση και συμφωνία κατάλληλων λύσεων 
και την εισήγηση σχετικών αποφάσεων προς τη Διοίκηση 
του Συνδέσμου. 

Του παραπάνω συμβουλίου προΐσταται ο Γενικός 
Διευθυντής. Έλλειψη αυτού προΐσταται ένας από τους 
Διευθυντές, που ορίζεται από τον Πρόεδρο. 

Μέρος Έκτο: 

Προϊστάμενοι Υπηρεσιών 

Άρθρο 22. 

Προϊστάμενοι Υπηρεσιών 


Οργανική μονάδα 

Κλάδος 

Αυτοτελές Τμήμα 
Διοικητικής Υποστήριξης 
Οργάνων Συνδέσμου 

ΠΕΔιοικητικού ήΤΕ Διοικητι¬ 
κού ή ΔΕ Διοικητικών Γραμ¬ 
ματέων ή ΔΕ Διοικητικών 

Αυτοτελές Τμήμα 
Πολιτικής Προστασίας 

ΠΕ Διοικητικού ή ΠΕ Οικο¬ 
νομικού - Λογιστικού ή ΠΕ 
Αρχιτεκτόνων Μηχανικών 
ή ΠΕ Πολιτικών Μηχανικών 
ή ΠΕ Ηλεκτρολόγων Μηχα¬ 
νικών ή ΠΕ Μηχανολόγων 
Μηχανικών ή ΠΕ Μηχανικών 
Η/Υ ή ΠΕ Γεωπόνων ή ΠΕ Δα¬ 
σολόγων ή ΠΕ Αγρονόμων 
Τοπογράφων Μηχανικών ή 
ΠΕ Περιβάλλοντος (Χημι¬ 
κών Μηχανικών ή Χημικών 
ή Βιολόγων) ή ΠΕ Πληροφο¬ 
ρικής- Προγραμματιστών ή 
ΤΕ Διοικητικού 

Γενική Διεύθυνση 

ΠΕ Διοικητικού ή ΠΕ Οικο¬ 
νομικού - Λογιστικού ή ΠΕ 
Αρχιτεκτόνων Μηχανικών 
ή ΠΕ Πολιτικών Μηχανικών 
ή ΠΕ Ηλεκτρολόγων Μηχα¬ 
νικών ή ΠΕ Μηχανολόγων 
Μηχανικών ή ΠΕ Μηχανικών 
Η/Υ ή ΠΕ Γεωπόνων ή ΠΕ Δα¬ 
σολόγων ή ΠΕ Αγρονόμων 
Τοπογράφων Μηχανικών ή 
ΠΕ Περιβάλλοντος (Χημικών 
Μηχανικών ή Χημικών ή Βιο¬ 
λόγων) ή ΠΕ Πληροφορικής- 
Π ρογραμματιστών 

Αυτοτελές Τμήμα 
Διοικητικής Υποστήριξης 

ΠΕ Διοικητικού ή ΤΕ Διοικη¬ 
τικού 

Διεύθυνση Διοικητικών 
και Οικονομικών 
Υπηρεσιών 

ΠΕ Διοικητικού (Οικονομι¬ 
κής ή Διοικητικής επιστή¬ 
μης) ελλείψει δε αυτού ΠΕ 
Διοικητικού ή ΤΕ Διοικητικού 

Τμήμα Διοικητικών 
Υπηρεσιών 

ΠΕ Διοικητικού ή ΤΕ Διοι¬ 
κητικού ή ΔΕ Διοικητικών 
Γραμματέων ή ΔΕ Διοικητι¬ 
κού 

Τμήμα Οικονομικών 
Υπηρεσιών 

ΠΕ Οικονομικών - Λογιστι¬ 
κών ελλείψει δε αυτού ΠΕ 
Διοικητικών ή ΤΕ Διοικητι¬ 
κού ή ΔΕ Διοικητικού ή ΔΕ 
Διοικητικών Γραμματέων 

Τμήμα Πληροφορικής 

ΠΕ Πληροφορικής ή ΔΕ Πλη¬ 
ροφορικής 

Διεύθυνση Ενδιάμεσου 
Φορέα Διαχείρισης 

ΠΕ Διοικητικού ή ΠΕ Οικο¬ 
νομικού -Λογιστικού ή ΠΕ 
Αρχιτεκτόνων Μηχανικών 
ή ΠΕ Πολιτικών Μηχανικών 
ή ΠΕ Ηλεκτρολόγων Μηχα¬ 
νικών ή ΠΕ Μηχανολόγων 
Μηχανικών ή ΠΕ Μηχανικών 
Η/Υ ή ΠΕ Γεωπόνων ή ΠΕ Δα¬ 
σολόγων ή ΠΕ Αγρονόμων 
Τοπογράφων Μηχανικών ή 
ΠΕ Περιβάλλοντος (Χημικών 
Μηχανικών ή Χημικών ή Βιο¬ 
λόγων) ή ΠΕ Πληροφορικής- 
Προγραμματιστών 

Τμήμα Προγραμματισμού 
και Αξιολόγησης 

ΠΕ Αρχιτεκτόνων Μηχανι¬ 
κών ή ΠΕ Πολιτικών Μηχα¬ 
νικών 

Τμήμα Παρακολούθησης 
και Ελέγχου Πράξεων 

ΠΕ Διοικητικού ή ΤΕ Διοικη¬ 
τικού 

Διεύθυνση Τεχνικών 
Υπηρεσιών 

ΠΕ Μηχανικών 

Τμήμα Μελετών και 
Έργων 

ΠΕ Μηχανικών 

Τμήμα Συντήρησης 

Η/Μ εξοπλισμού και 
οχημάτων 

ΠΕ Ηλεκτρολόγων Μηχα¬ 
νικών ή ΠΕ Μηχανολόγων 
Μηχανικών ή ΤΕ Διοικητικού 
ή ΔΕ Διοικητικού ή ΔΕ Διοι¬ 
κητικών Γραμματέων 

ΑυτοτελέςΤμήμα 

Π ρογραμματισμού 
και Ανάπτυξης 

ΠΕ Διοικητικού ή ΠΕ Οικο¬ 
νομικού - Λογιστικού ή ΠΕ 
Αρχιτεκτόνων Μηχανικών 
ή ΠΕ Πολιτικών Μηχανικών 


ή ΠΕ Ηλεκτρολόγων Μηχα¬ 
νικών ή ΠΕ Μηχανολόγων 
Μηχανικών ή ΠΕ Μηχανικών 
Η/Υ ή ΠΕ Γεωπόνων ή ΠΕ Δα¬ 
σολόγων ή ΠΕ Αγρονόμων 
Τοπογράφων Μηχανικών ή 
ΠΕ Περιβάλλοντος (Χημι¬ 
κών Μηχανικών ή Χημικών 
ή Βιολόγων) ή ΠΕ Πληροφο¬ 
ρικής - Προγραμματιστών ή 
ΤΕ Διοικητικού 

Μέρος Έβδομο: 

Τελικές διατάξεις 

Άρθρο 23. 

Τελικές διατάξεις 

Κατά την έναρξη της ισχύος του παρόντος Οργανισμού 
οι υπηρετούντες στο Συνδέσμου υπάλληλοι κατατάσσο¬ 
νται στις αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργα¬ 
νικές μονάδες γίνεται με απόφαση του Προέδρου, λαμ- 
βάνοντας υπόψη τις λειτουργικές ανάγκες των μονά¬ 
δων, τα προσόντα, την πείρα και τις ειδικές γνώσεις των 
υπαλλήλων. 

Ο λεπτομερής τρόπος λειτουργίας της κάθε οργανικής 
μονάδας, οι θέσεις εργασίας, οι περιγραφές καθηκόντων 
καθώς και οι διαδικασίες διοίκησης και λειτουργίας της, 
ορίζονται με αποφάσεις του Προέδρου ή καθορίζονται 
με ειδικούς κανονισμούς λειτουργίας, που συντάσσονται 
με απόφαση του Προέδρου μετά από εισήγηση του Γε¬ 
νικού Διευθυντή. 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβερνήσεως, οπότε παύει να ισχύει κάθε προηγούμενη 
σχετική απόφαση. 

Άρθρο 24. 

Κάλυψη δαπάνης 

Από την απόφαση αυτή προκαλείται δαπάνη ύψους 
1.193.660,75€ για το έτος 2017, που θα καλυφθεί από 
τους Κ.Α. 60 «Αμοιβές και έξοδα προσωπικού», του προ¬ 
ϋπολογισμού του ΑΣΔΑ. Για τα επόμενα έτη προκαλείται 
ετήσια δαπάνη ύψους 1.200.000,00€, η οποία θα προβλέ- 
πεται στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2017 

Με εντολή Συντονιστή 

Αποκεντρωμένης Διοίκησης 

Η Γενική Διευθύντρια Εσωτερικής Λειτουργίας 

ΜΑΡΙΑ ΚΑΛΥΒΑ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4410/14.12.2017 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 























